Държавен вестник, бр. 80, 2021 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  80
МИНИСТЕРСКИ СЪВЕТ
ПОСТАНОВЛЕНИЕ № 306
ОТ 20 СЕПТЕМВРИ 2021 Г.
за изменение и допълнение на Устройствения 
правилник на Министерството на отбраната, 
приет с Постановление № 5 на Министерския 
съвет от 2014 г. (обн., ДВ, бр. 8 от 2014 г.; изм. 
и доп., бр. 37 и 64 от 2015 г., бр. 9 от 2016 г.; 
Решение № 8959 на Върховния администрати­
вен съд – бр. 11 от 2017 г.; изм. и доп., бр. 71 
от 2017 г., бр. 43, 70 и 106 от 2018 г., бр. 9, 37, 
85 и 101 от 2020 г. и бр. 48 и 67 от 2021 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 22 т. 6 се изменя така:
„6. осъществява планирането, организа­
цията и внедряването на високоефективни 
решения и технологии за прилагане на Закона 
за електронно управление и при въвеждането 
на електронно управление в министерството, 
както и на новите информационни технологии 
и предоставянето на административни услу­
ги и електронни административни услуги и 
осъществява методическото ръководство на 
структурите на пряко подчинение на минис­
търа при изпълнението на тези дейности;“.
§ 2. В чл. 23, т. 2 в началото се добавя 
„планира, координира, осъществява и ана­
лизира стратегическите комуникации на 
министерството“ и се поставя запетая.
§ 3. В чл. 26, ал. 1 числото „8“ се заменя 
със „7“.
§ 4. В чл. 27, ал. 1 се създава т. 8а:
„8а. организира и осигурява в админи­
стративно-техническо отношение работата на 
Съвета по строителство и строителни услуги;“.
§ 5. В чл. 29 се правят следните допълнения:
1. Създава се т. 18а:
„18а. анализира дейността на търговските 
дружества с държавно участие в капитала, в 
които министърът на отбраната упражнява 
правата на държавата в контекста на сис­
темата за отбрана, включително анализира 
възможностите на търговските дружества 
за привеждането им в готовност за работа 
във военно време и дава становища относно 
целесъобразността за министерството от съ­
ществуването на дружествата;“.
2. Създават се т. 20 – 29:
„20. организира изпълнението на право­
мощията на министъра в качеството му на 
упражняващ правата на собственост на дър­
жавата в търговски дружества с държавно 
участие;
21. изготвя проекти на актове, с които ми­
нистърът упражнява правата на собственост на 
държавата в търговски дружества с държавно 
участие в капитала – протоколни решения 
и договори за възлагане на управлението и 
контрола, и следи за тяхното изпълнение;
22. дава становища по предложенията на 
едноличните търговски дружества: за разпо­
редителни сделки с дълготрайни активи; за 
отдаване под наем на недвижими имоти; за 
придобиване или разпореждане с дялове и 
акции; за сключване на договори за кредит, 
за съвместна дейност и за поемане на мени­
телнични задължения; за учредяване на залог 
и/или ипотека върху дълготрайни материал­
ни активи, както и относно одобряване на 
избора на застраховател преди сключването 
на договор за задължително застраховане на 
имущество;
23. дава становища и изготвя документация 
при увеличаване или намаляване на капитала 
и при преструктуриране на държавното учас­
тие в капитала на търговските дружества с 
държавно участие и др.;
24. участва в разработването и/или дава 
становища по проекти за усъвършенстване 
на нормативната уредба, която регламенти­
ра търговските отношения, управлението на 
държавното участие, приватизацията и др.;
25. анализира финансово-икономическото 
състояние на търговски дружества с държавно 
участие в капитала и подготвя цялата доку­
ментация, която е свързана с одобряването 
на годишните им финансови отчети;
26. представя финансово-икономически 
анализи относно дейността на търговските 
дружества с държавно участие в капитала, в 
които министърът на отбраната упражнява 
правата на държавата, като икономически 
субекти;
27. подпомага методически изготвянето на 
бизнес програмите на едноличните търговски 
дружества, организира разработването и ак­
туализирането им, анализира изпълнението и 
контролира заложените в тях икономически 
показатели;
28. организира изготвянето на оценки от 
независими оценители за извършване на про­
цедури по непарични вноски в търговските 
дружества, в които министърът упражнява 
правата на собственост на държавата, коор­
динира и контролира изпълнението на склю­
чените с оценителите договори;
29. води регистрите по чл. 328, ал. 1, т. 3 
и 4 от Закона за отбраната и въоръжените 
сили на Република България и поддържа ин­
формационния масив на министерството за 
промените в органите за управление, ликви­
дация и контрол, финансовите показатели и 
капитала на търговските дружества с държавно 
участие в капитала.“
§ 6. В чл. 29а се правят следните изменения: